Brief des Korrâ ben Šarik an Basileios
Material: papyrus
Place: Antaiopolites
Categories: Brief (amtlich)
Korrâ ben Sharik an Basileios
unerlaubter Kauf (Palmenholz)
ρ φοινικ. 
ἐν ὀνόματι τοῦ θεοῦ. [Κόρρα υἱὸς Σζερὶχ σύμβουλος] 
Βασιλείῳ διοικητῇ Ἀφροδιτ. εὐχαριστοῦμεν τῷ θεῷ καὶ μετὰ ταῦτα· 
ἐγνώσθη ἡμῖν ὡς πολλοί τινες ἀγοράζουσιν ἐν τῇ διοικήσει σου 
φοινικοδόκια εἰς ὀλίγην τιμὴν ἄνευ ἐπιτροπῆς 
καὶ ἡμετέρων γραμμάτων. καὶ ἐάν ἐστι τοῦτο ἀληθές, κατεφρόνησες 
τῆς ψυχῆς σου καὶ στράταν δέδωκες κατά σου. δεχόμενος οὖν 
τὰ παρόντα γράμματα μὴ συγχωρήσῃς παντοῖον τινὰ 
ποιῆσαι ἀγορασίαν φοινικίων ἐν τῇ διοικήσει σου 
εἰ μὴ διʼ ἡμετέρων γραμμάτων, καὶ ἡνίκα γράψωμεν πρός σε 
περὶ ἀγορασίας οἱουδήποτε ἀνθρώπου ἐκ τῶν τοιούτων 
φοινικοδοκίων, μὴ συγχωρήσῃς δοθῆναι εἰ μὴ κατὰ πεντήκοντα 
πήχεις τοῦ νομίσματος, μὴ καταπιστεύων τινὶ τὸ κεφάλαιον 
τοῦτο, ἀλλὰ σὺ διὰ σεαυτοῦ μεσάζων μετʼ ἀκριβείας πάσης, 
ὅπως ὡς εἴρηται μὴ δοθῇ τινί τι ἐκ περιττοῦ τῆς διατιμήσεως 
ἧς ὁρίσαμεν εἰς τὰ τοιαῦτα φοινικοδόκια. μὴ εὕρομεν οὖν 
ὅτι οἱ ἐπικείμενοι τοῦ τελωνίου Βαβυλῶνος ηὗράν σε 
ἀπολύσαντα παντοῖον φοινικοδόκιν ἀπὸ τῆς διοικήσεώς σου 
παντοίῳ προσώπῳ εἰ μὴ διʼ ἡμετέρων γραμμάτων, 
ὡς πολλάκις εἴρηται, μήτε μὴν δοθῆναί τι ἄνωθεν τῆς 
διατιμήσεως ἧς ἐξεθέμεθα ἐν γρ καταγνωσθῇς. 
παραλείψας τι τῆς ἡμετέρας κελεύσεως ἐν τούτοις 
μέλλεις ἀπολαβεῖν ἐν σώματι καὶ βαλαντίῳ. ἐγρ μ 
Μχ ἰνδο η.
Κόρρα υἱ Σζερὶχ σύμβουλος   Βασιλείῳ διοικτ  Κώμ Ἀφρ. 
 [μ ]....[ ἰδ η].[ ἠνήχ δ τοῦ ]<gap/>[ ρ] μὴ πωλ φοινικ.